《和叶中茂过访见贻四章 其一》
元代·赵汸

早识长材叹陆沈，逢时况复重南金。少年漫说从军乐，志士常怀报国心。

已见奇功书幕府，每传佳句到山林。孤灯偶共抽青简，夜雨寒窗感慨深。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。